钦定古今图书集成/理学汇编/经籍典/第174卷 > 齐
## 钦定古今图书集成/理学汇编/经籍典/第174卷 > 齐

姜姓，侯爵。出自炎帝。裔孙伯夷为四岳，佐禹平水土
有功，赐姓曰姜，氏曰吕，谓之吕侯，其国在南阳宛县
之西。商末，太公吕望起渔钓，为周文武师，号“师尚父”，
佐文武定天下，以功封营丘，为齐侯，得征五侯九伯。
后桓公小白相管仲为五霸长，天下赖之。自僖公禄
父之九年，鲁隐公立，至简公四年，西狩获麟。其后三
君，一百单二年，康公卒，吕氏绝其祀，田氏卒有齐国。